
IEPIRKUMA LĪGUMS 
Būvuzraudzības veikšana ielu pārbūvei, Viesītes pilsētā, Jēkabpils novadā 
(Id. Nr. JNP 2025/05)
3.daļa “Dzelzceļnieku ielas pārbūve, Viesītē, Jēkabpils novadā”

[bookmark: _Toc57805853][bookmark: _Toc80114156]Jēkabpilī, Jēkabpils novadā 						Datums skatāms laika zīmogā                                                                                                

Jēkabpils novada pašvaldība, Reģistrācijas Nr. 90000024205, tās domes priekšsēdētāja vietnieka attīstības jautājumos Kārļa Stara personā, kurš darbojas uz Pašvaldību likuma un Jēkabpils novada pašvaldības nolikuma pamata (turpmāk – Pasūtītājs), no vienas puses, un 
Sabiedrība ar ierobežotu atbildību "EMVA", Reģistrācijas Nr. 44103059490, juridiskā adrese: Pils Rajons 203 - 27, Jēkabpils, Jēkabpils novads, LV-5202, kuras vārdā saskaņā ar statūtiem rīkojas tās valdes loceklis Agris Prande, (turpmāk – Izpildītājs), no otras puses, pamatojoties uz Jēkabpils novada pašvaldības iepirkumu komisijas 2025.gada 25.februāra lēmumu (sēdes protokols Nr.2) par atklāta konkursa Būvuzraudzības veikšana ielu pārbūvei, Viesītes pilsētā, Jēkabpils novadā, iepirkuma identifikācijas Nr. JNP 2025/05 rezultātiem, noslēdz šādu līgumu (turpmāk – Līgums): 
1. [bookmark: _Toc219693311][bookmark: _Toc340829352]Definīcijas
0. Dienas ir kalendārās dienas.
0. Būvdarbu līgums ir Pasūtītāja līgums ar trešo personu par šajā līgumā uzraugāmo būvdarbu veikšanu.
0. Apakšuzņēmējs ir Izpildītāja vai tā apakšuzņēmēja piesaistīta vai nolīgta persona, kura sniedz pakalpojumus, kas nepieciešami ar Pasūtītāju noslēgta publiska pakalpojuma līguma izpildei, neatkarīgi no tā, vai šī persona pakalpojumus veic Izpildītājam vai citam apakšuzņēmējam.
0. Projekta vadītājs ir Pasūtītāja norīkota persona, kura Pasūtītāja vārdā vada līguma izpildi un ir tiesīga parakstīt Aktu par būvuzraudzības izpildīto darbu pieņemšanu. 
0. [bookmark: _Toc219693312][bookmark: _Toc340829353]Atbildīgais būvuzraugs (turpmāk – Būvuzraugs), kā arī pārējie līguma izpildē iesaistītie būvuzraugi ir Pasūtītāja nolīgtas personas, kuras Pasūtītāja vārdā veic būvuzraudzību.
1. Līguma priekšmets
1.1. [bookmark: _Toc219693313][bookmark: _Toc340829354]Pasūtītājs pasūta un apmaksā, bet Izpildītājs apņemas veikt Būvuzraudzības veikšanu Dzelzceļnieku ielas pārbūvē, Viesītē, Jēkabpils novadā (turpmāk – Uzraudzība).
1.2. Izpildītājs Uzraudzību veic saskaņā ar Tehnisko specifikāciju/Tehnisko piedāvājumu (1.pielikums), Sabiedrības ar ierobežotu atbildību “K-RDB”, reģistrācijas Nr. 45403013690, izstrādāto būvprojektu (turpmāk – Būvprojekts), līgumu un Latvijas Republikas normatīvajiem aktiem.
2. Līgumcena
2.1. [bookmark: _Toc219693314][bookmark: _Toc340829355]Līgumcena ir 777,77 EUR (septiņi simti septiņdesmit septiņi euro, 77 centi) bez pievienotās vērtības nodokļa. Pievienotās vērtības nodoklis 21% ir 163,33 EUR (viens simts sešdesmit trīs euro, 33 centi). Līgumcenas un pievienotās vērtības nodokļa summa ir 941,10 EUR (deviņi simti četrdesmit viens euro, 10 centi).
2.2. Papildus līgumcenai Pasūtītājs maksā pievienotās vērtības nodokli atbilstoši spēkā esošajiem normatīvajiem aktiem.
2.3. Līgumcena ietver visu Izpildītājam pienākošos atlīdzību par Līgumā noteikto saistību savlaicīgu, pilnīgu un kvalitatīvu izpildi, kā arī - visus izdevumus un izmaksas, kas saistītas ar Uzraudzības veikšanu, tajā skaitā – apdrošināšanu, transporta izdevumus, apsekošanas izmaksas, darbaspēka izmaksas, dokumentu sagatavošanas un iesniegšanas izmaksas, kā arī jebkādas citas izmaksas, kas nepieciešamas Līgumā paredzēto saistību savlaicīgai, pilnīgai un kvalitatīvai izpildei.
2.4. Ja Uzraudzība no Izpildītāja neatkarīgu un objektīvu iemeslu dēļ tiek pagarināta ilgāk par Līguma 6.2.punktā noteikto termiņu, tad Pasūtītājs par nākamo termiņu maksā samaksu par katru dienu. Samaksa tiek aprēķināta kā vienas dienas izmaksas pie pamatlīguma nosacījumiem (Līguma 3.1.punktā minētā līgumcena dalīta ar Līguma 6.2.punktā norādīto būvuzraudzības dienu skaitu), kas reizinātas ar Līgumā minētā būvdarbu termiņa pagarinājuma dienu skaitu.
3. Maksāšanas kārtība
3.1. [bookmark: _Toc219693315][bookmark: _Toc340829356]Avanss ne vairāk kā 20% (divdesmit procenti) apmērā no līgumcenas tiek apmaksāts 30 (trīsdesmit) dienu laikā pēc Līguma 5.1.punktā noteiktās avansa garantijas un Izpildītāja rēķina saņemšanas dienas. Ja Līguma 5.1.punktā noteiktajā termiņā Izpildītājs nav iesniedzis avansa garantiju, līgumcena tiek samaksāta Līguma 4.2.punktā noteiktajā kārtībā.
3.2. Samaksu par Uzraudzību Pasūtītājs veic pamatojoties uz Izpildītāja izrakstītiem rēķiniem. Norēķini par iepriekšējā mēnesī izpildītajiem Darbiem tiek veikti proporcionāli būvuzņēmēja padarītajiem un Izpildītāja pieņemtajiem būvdarbiem (naudas izteiksmē) vienu reizi mēnesī, ar pārskaitījumu 30 (trīsdesmit) dienu laikā Izpildītāja norādītajā norēķinu kontā kredītiestādē, ja Pasūtītājam ir pieejami finanšu līdzekļi apmaksai, un, kad Projekta vadītājs saņēmis un akceptējis šādus dokumentus:
3.2.1. Aktus par būvuzraudzības izpildīto darbu pieņemšanu, un kurus apstiprinājuši Pušu pārstāvji;
3.2.2. Uzraudzības izpildes ikmēneša atskaite.
3.3. Pasūtītājs neizmaksā Izpildītājam pienākošos maksājuma daļu, ja Izpildītājs nav iesniedzis Pasūtītājam Līguma 4.2.punktā noteikto dokumentu vai Projekta vadītājs nav tos akceptējis.
3.4. No katra akta par izpildīto Uzraudzības daļu izmaksām (bez PVN) Pasūtītājs uz laiku ietur 10% no summas. Ieturējumu Izpildītājs saņem pēc Objekta pieņemšanas ekspluatācijā. 
3.5. Līgumsodu un zaudējumus Izpildītājs apmaksā Pasūtītājam vai Pasūtītājs atskaita no Izpildītājam paredzētā maksājuma.
3.6. Ja iepriekš apstiprinātos aktos par izpildīto Uzraudzības daļu ir atklātas neprecizitātes, tās labo nākamajā aktā par izpildīto Uzraudzības daļu.
3.7. Visi maksājumi tiek veikti ar pārskaitījumu 30 (trīsdesmit) dienu laikā no brīža, kad Projekta vadītājs ir saņēmis pareizi sagatavotus samaksas dokumentus.
3.8. Mainoties būvdarbu kopējai vērtībai, mainoties būvdarbu izpildes termiņam, kā arī būvprojektā veikto izmaiņu dēļ, līguma 3.1.punktā noteiktā līgumcena paliek nemainīga.
3.9. Darbu galīgā apmaksa tiks veikta 30 (trīsdesmit) dienu laikā, pēc Objekta pieņemšanas ekspluatācijā.
3.10. Puses vienojas, ka Izpildītājs attaisnojuma dokumentus (rēķinus) ar 01.01.2025. noformē kā strukturētu elektronisko rēķinu ar atsauci uz Līgumu kā attaisnojošu dokumentu, nosūtot to uz Pasūtītāja e – adresi, iekļaujot tajā informāciju par Līgumu (nosaukumu, datumu, Nr., ja tāds ir piešķirts un Darba nodošanas – pieņemšanas akta parakstīšanas datumu). 
3.11. Nodošanas pieņemšanas aktā iekļaujama šāda informācija:
3.11.1. Publiskā iepirkuma identifikācijas numurs;
3.11.2. Atzīme, vai Darbi izpildīti Līgumā noteiktajā termiņā;
3.11.3. Atzīme vai veiktie Darbi atbilst vai neatbilst Līgumā ietvaros izvirzītajiem uzdevumiem un noteiktajai kvalitātei;
3.11.4. Atzīme vai Līguma izpildes laikā bijušas pretenzijas par darbu izpildi.

4. Avansa garantija
4.1. Izpildītājs 15 (piecpadsmit) darba dienu laikā no Līguma spēkā stāšanās dienas iesniedz Pasūtītājam avansa garantiju avansa maksājuma apmērā (ja nepieciešams avanss). Avansa garantijai jāatbilst Līguma garantijas noteikumiem (3.pielikums).
4.2. Avansa garantiju Pasūtītājs var izmantot, lai saņemtu neatmaksāto vai nedzēsto avansu, ieturētu līgumsodu, saņemtu zaudējumu atlīdzību vai citas Pasūtītājam, pamatojoties uz Līgumu, pienākošās summas.



5. Termiņi
5.1. Uzraudzība Izpildītājam jāveic saskaņā ar Ministru kabineta 19.08.2014. noteikumos Nr.500 “Vispārējie būvnoteikumi” noteiktajiem būvuzrauga pienākumiem un tiesībām līdz Objekta pieņemšanai ekspluatācijā. 
5.2. Saskaņā ar būvdarbu līgumā noteikto būvdarbu izpildes termiņu, plānotais būvdarbu laiks ir līdz 2025. gada 30. septembrim. Atkarībā no būvdarbu līguma termiņa, Uzraudzības veikšanas termiņš var mainīties.
6. [bookmark: _Toc429396241][bookmark: _Toc219693316][bookmark: _Toc340829358]Līguma izpildē iesaistītais personāls, apakšuzņēmēji un to nomaiņa 
6.1. Ne vēlāk kā 5 (piecas) darba dienas pirms Uzraudzības sākšanas Izpildītājs iesniedz Projekta vadītājam Uzraudzības izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēju nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Izpildītāja apakšuzņēmēju apakšuzņēmējus. Līguma izpildes laikā Izpildītājs paziņo Projekta vadītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Uzraudzības veikšanā. Uzraudzības veikšanai Izpildītājs iesaista savā piedāvājumā norādīto personālu. Izpildītājs ir atbildīgs par iesaistītā personāla un apakšuzņēmēju veiktā darba atbilstību šī līguma prasībām.
6.2. Ja Izpildītājs vēlas veikt Atbildīgā būvuzrauga aizvietošanu uz laiku vai nomaiņu, tad Izpildītājam ne vēlāk kā 7 (septiņas) dienas pirms plānotās Atbildīgā būvuzrauga aizvietošanas vai nomaiņas jāiesniedz Projekta vadītājam  Pasūtītājam adresēts rakstveida iesniegums. Iesniegumam jāpievieno piedāvātā Atbildīgā būvuzrauga kvalifikāciju apliecinoša informācija un dokumenti. Pasūtītājs piekrīt Atbildīgā būvuzrauga aizvietošanai uz laiku vai nomaiņai, ja piedāvātā Atbildīgā būvuzrauga kvalifikācija atbilst iepirkuma nolikumā noteiktajām Atbildīgā būvuzrauga kvalifikācijas prasībām.
6.3. Ja Pasūtītājs pieprasa Atbildīgā būvuzrauga nomaiņu, pamatojoties uz līguma 8.3.punktu, tad Izpildītājam pēc nomaiņas pieprasījuma saņemšanas 7 (septiņu) dienu laikā jāiesniedz Projekta vadītājam iepriekšējā punktā minētie dokumenti. 
6.4. Ja Izpildītājs vēlas veikt tāda apakšuzņēmēja nomaiņu, kurš Izpildītāja piedāvājumā norādīts kā apakšuzņēmējs, kura veicamās Uzraudzības daļas vērtība ir vismaz 10 000,00 euro bez PVN no kopējās iepirkuma līguma vērtības vai lielāka, vai jauna apakšuzņēmēja iesaistīšanu, kura veicamā Uzraudzības daļa plānota vismaz 10 000,00 euro bez PVN vai lielāka, tad Izpildītājam jāiesniedz Pasūtītājam adresēts rakstveida iesniegums Projekta vadītājam, norādot ziņas par apakšuzņēmēju un tam nododamo Uzraudzības daļu – darbu nosaukumus un izpildāmā darba apjomu naudas izteiksmē un procentos, un jāsaņem rakstveida piekrišana. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai, ja uz piedāvāto apakšuzņēmēju neattiecas Publisko iepirkumu likuma 42.panta otrajā daļā minētie pretendentu izslēgšanas nosacījumi.
6.5. Apakšuzņēmējus, uz kuru iespējām Iepirkuma procedūrā Izpildītājs balstījies, lai apliecinātu savas kvalifikācijas atbilstību iepirkuma nolikumā noteiktajām prasībām, drīkst nomainīt tikai tad, ja piedāvātajam apakšuzņēmējam ir iepirkuma nolikumā noteiktajām prasībām atbilstoša kvalifikācija, un uz piedāvāto apakšuzņēmēju neattiecas Publisko iepirkumu likuma 42.panta otrajā daļā minētie pretendentu izslēgšanas nosacījumi. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus. Publisko iepirkumu likuma 42.panta ceturtās daļas 2., 3., 4. punktos  minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam. Par maiņas ierosinājumu Izpildītājam jāiesniedz Pasūtītājam adresēts rakstveida iesniegums Projekta vadītājam, norādot ziņas par apakšuzņēmēju, tam nododamo Uzraudzības daļu - darbu nosaukumus un izpildāmā darba apjomu naudas izteiksmē un procentos. Iesniegumam jāpievieno visi dokumenti, kas pierāda piedāvātā apakšuzņēmēja kvalifikācijas atbilstību šajā punktā minētajām prasībām. 
6.6. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta nosacījumiem. 
7. Izpildītāja personāls
7.1. Izpildītājs ir atbildīgs par to darbinieku drošību, kuri veic Uzraudzību.
7.2. Uzraudzības veikšanai Izpildītājs piesaista savā Iepirkuma piedāvājumā norādītos speciālistus un apakšuzņēmējus:
	Vārds, uzvārds
	Specialitāte
	Kompetenci apliecinoša dokumenta nosaukums, izdošanas dat.

	Agris Prande
	Atbildīgais būvuzraugs/Ceļu būvuzraugs
	Sert. Nr. 4-02675   29.03.2017.

	Viktors Starodubcevs
	Elektroietaišu izbūves darbu būvuzraugs
	Sert. Nr. 4-04875
Sertifikāts piešķirts:28.12.2018

	
	
	
	
	
	
	


7.3. Izpildītājam ir jānomaina ikviens Uzraudzības izpildē iesaistīts darbinieks 14 dienu laikā, ja to pieprasa Pasūtītājs un pamato ar kādu no šādiem iemesliem:
7.3.1. nav uzsācis darbu Objektā;
7.3.2. atkārtota pavirša savu pienākumu pildīšana;
7.3.3. nekompetence vai nolaidība;
7.3.4. līgumā noteikto saistību vai pienākumu nepildīšana;
7.3.5. [bookmark: _Toc219693317][bookmark: _Toc340829359]atkārtota tādu darbību veikšana, kas kaitē drošībai, veselībai vai vides aizsardzībai.
7.4. Izpildītājs 3 (trīs) darba dienu laikā no līguma parakstīšanas dienas iesniedz Pasūtītājam:
7.4.1. dokumentus, kas nepieciešami būvdarbu uzsākšanas nosacījumu izpildē, kuri norādīti būvatļaujā;
7.4.2. Izpildītājam jāapdrošina visu līguma izpildē nodarbināto darbinieku profesionālās darbības civiltiesiskā atbildība šajā līgumā veicamās profesionālās darbības ietvaros saskaņā ar Ministru kabineta 19.08.2014. noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.
8. Sadarbība
8.1. Par apstākļiem, kas var ietekmēt Uzraudzības kvalitāti, termiņus vai izmaksas, Izpildītājam nekavējoties, bet ne vēlāk kā 7 (septiņu) dienu laikā, no brīža kad tas uzzināja vai tam vajadzēja uzzināt, jābrīdina Pasūtītājs un ne vēlāk kā 5 (piecu) darba dienu laikā jāiesniedz ietekmes novērtējums.
8.2. Izpildītājam jāveic visas iespējamās darbības, kā arī jāsadarbojas ar Projekta vadītāju, lai samazinātu zaudējumus vai izvairītos no sekām, ko var radīt 9.1.punktā minētie apstākļi.
8.3. Visa veida paziņojumiem, rīkojumiem, apstiprinājumiem, apliecinājumiem, ziņojumiem Projekta vadītājam, saskaņojumiem un lēmumiem, kas jāizdod saskaņā ar līgumu, jābūt izdotiem rakstveidā.
8.4. Pasūtītājam jāatbild uz Izpildītāja iesniegtajiem dokumentiem, tai skaitā samaksas dokumentiem, cik ātri vien iespējams, bet ne vēlāk kā 7 (septiņu) dienu laikā pēc dokumentu saņemšanas.
8.5. Ja Pasūtītājs konstatē, ka Uzraudzība netiek veikti atbilstoši līgumam, tas jādokumentē un nekavējoties jāinformē Izpildītājs.
8.6. Pasūtītājs 7 (septiņu) dienu laikā pēc būvdarbu līguma noslēgšanas iesniedz Izpildītājam būvdarbu līguma kopiju.
8.7. [bookmark: _Toc219693318][bookmark: _Toc340829360]Testēšanas veikšana ir iepriekš jāsaskaņo ar Projekta vadītāju.
8.8. Izpildītājs iesniedz Pasūtītājam atbilstoši būvdarbu programmai aktualizētu Uzraudzības veikšanas kalendāro grafiku, norādot katra darbinieka plānoto iesaisti visam būvdarbu laikam ne vēlāk kā 3 (trīs) darbdienu laikā pēc faktiskā būvdarbu uzsākšanas datuma (ieraksts būvdarbu žurnālā). 



9. [bookmark: _Toc219693319][bookmark: _Toc340829361]Līgumsods
9.1. Ja Pasūtītājs kavē līgumā noteiktos maksājumus par Uzraudzību, Izpildītājam ir tiesības prasīt līgumsodu 0,05 (nulle komats nulle pieci) % apmērā no neveiktā maksājuma (parāda) par katru dienu, bet kopsummā ne vairāk kā 10 (desmit) % no līgumcenas.
9.2. Ja Izpildītāja vainas dēļ darba atļaujas aizkavējums ir ilgāks par 7 (septiņām) dienām, Pasūtītājam ir tiesības prasīt līgumsodu 0,05 (nulle, komats nulle pieci) % apmērā no aizkavēto būvdarbu summas par katru aizkavējuma dienu, bet kopsummā ne vairāk kā 10 (desmit) % no līgumcenas. 
9.3. Ja Izpildītājs nesniedz Projekta vadītājam savā rīcībā esošu informāciju par situāciju Uzraudzības veikšanas vietā vai sniedz nepatiesu informāciju, tad Pasūtītājam ir tiesības prasīt līgumsodu 500 EUR (pieci simti euro) par katru konstatēto gadījumu, bet kopsummā ne vairāk kā 10 (desmit) % no līgumcenas.  
9.4. Ja Izpildītāja darbinieks nepamatoti nav atradies Uzraudzības veikšanas vietā, tad Pasūtītājam ir tiesības prasīt līgumsodu 500 EUR (pieci simti euro) par katru konstatēto gadījumu. 
9.5. Par jebkuru citu Projekta vadītāja konstatēto gadījumu, kad Izpildītājs nav veicis līgumā paredzētos pienākumus, Pasūtītājam ir tiesības prasīt līgumsodu 100 EUR (viens simts euro) par katru gadījumu, bet kopsummā ne vairāk kā 10 (desmit) % no līgumcenas.
9.6. [bookmark: _Toc219693320][bookmark: _Toc340829362]Līgumsoda pamatojums ir Pasūtītāja vai Projekta vadītāja sastādīts akts, ar kuru ir iepazīstināts Izpildītājs.
9.7. Izpildītājs atlīdzina tās Pasūtītāja izmaksas, kas radušās no Izpildītāja darbības vai bezdarbības. Atbildības limits ir 100% no šajā līgumā noteiktās līgumcenas. 
9.8. Gadījumā, ja Pasūtītājam šī līguma izpildes ietvaros kāda no ārvalstu finanšu instrumenta vadībā iesaistītā iestāde ir noteikusi finanšu korekcijas, jo konstatētas neatbilstības un tās tieši izriet no Izpildītāja darbības vai bezdarbības, tad Pasūtītājs ir tiesīgs vērsties ar prasību Izpildītājam atmaksāt to korekciju apmēru, kas tieši un pamatoti izriet no Izpildītāja darbības vai bezdarbības.
10. [bookmark: _Toc219693321][bookmark: _Toc340829363]Līguma grozīšana
10.1. Ja būvdarbu līgums tiek pārtraukts pirms darbu pabeigšanas, Pasūtītājs samaksā gabalsummu proporcionāli faktiski nostrādātajam laikam un Puses vienojas par papildus samaksu atbilstoši faktiskajiem pierādāmiem Izpildītāja izdevumiem.
10.2. Ja, sākot no Izpildītāja piedāvājuma iesniegšanas dienas, ir stājušies spēkā tādi normatīvie tiesību akti, kas pazemina vai paaugstina Uzraudzības izmaksas un kuru ietekme uz izmaksām ir precīzi nosakāma, un, ja ir veikts iepriekšējs brīdinājums, tad pēc abu pušu savstarpējas vienošanās tiek grozītas nolīgtās izmaksas. 
10.3. Līguma grozījumu projektu sagatavo Pasūtītājs. 
10.4. Lemjot par līguma grozījumu veikšanu, jāievēro Publisko iepirkumu likuma 61.panta noteikumi.
11. Atkāpšanās no līguma, līguma atcelšana un izbeigšana
11.1. Izpildītājam ir tiesības prasīt izbeigt līguma darbību, ja:
11.1.1. Pasūtītājs neveic maksājumus un līgumsods sasniedz 10 (desmit) % no līgumcenas.
11.2. Pasūtītājam ir tiesības atkāpties no līguma šādos gadījumos:
11.2.1. Izpildītājs ir patvaļīgi pārtraucis līguma izpildi;
11.2.2. Izpildītājs nenodrošina 8. punktā noteikto prasību izpildi;
11.2.3. Izpildītāja vainas dēļ ir radušās būtiskas būvdarbu neatbilstības;
11.2.4. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēts, ka līdz līguma izpildes beigu termiņam Izpildītājs būs likvidēts;
11.2.5. būvdarbi nav uzsākti;
11.2.6. Izpildītājs saistībā ar līguma noslēgšanu vai līguma izpildes laikā ir sniedzis nepatiesas vai nepilnīgas ziņas vai apliecinājumus;
11.2.7. Izpildītājs saistībā ar līguma noslēgšanu vai izpildi ir veicis prettiesisku darbību;
11.2.8. Izpildītājs pārkāpj vai nepilda citu būtisku līgumā paredzētu pienākumu, t.sk., ja par līguma noteikumu pārkāpumiem Izpildītājam piemēroto līgumsodu skaits ir trīs vai vairāk vai piemēroto līgumsodu kopsumma ir EUR 1500 (viens tūkstotis pieci simti euro) vai vairāk;
11.2.9. Izpildītājs Pasūtītājam ir nodarījis zaudējumus vairāk kā 10 (desmit) % apmērā no līgumcenas un par šiem zaudējumiem starp pusēm nav strīds vai ir spēkā stājies Latvijas Republikas tiesas spriedums par to piedziņu un Izpildītājs noteiktā termiņā Pasūtītājam nav tos atlīdzinājis;
12.2.10. ārvalstu finanšu instrumenta vadībā iesaistīta iestāde saistībā ar Izpildītāja darbību vai bezdarbību ir noteikusi ārvalstu finanšu instrumenta finansēta projekta izmaksu korekciju 25% (divdesmit pieci procenti) vai lielākā apmērā no līgumcenas, un minētā korekcija izriet no Izpildītāja pieļauta Līguma pārkāpuma; 
12.2.11.Izpildītājs  ir patvaļīgi pārtraucis Līguma izpildi, tai skaitā,  ja Izpildītājs nav sasniedzams juridiskajā adresē; 
12.2.12.ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota Līguma izmaksu korekcija 100% (simts procenti) apmērā; 
12.2.13.ārējā normatīvajā aktā noteiktajos gadījumos.
11.3. Pasūtītājam, nosūtot Izpildītājam rakstisku paziņojumu, ir tiesības vienpusēji atkāpties no līgumu pirms termiņa:
11.3.1. Publisko iepirkumu likuma 64.panta pirmajā daļā noteiktajos gadījumos;
11.3.2. ja līgumu nav iespējams izpildīt tādēļ, ka Izpildītājam līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
11.3.3. Pasūtītājam ir tiesības vienpusēji atkāpties no līguma un neapmaksā Izpildītāja faktiski veikto Uzraudzību, par to brīdinot Izpildītāju 5 (piecas) darba dienas iepriekš, ja Pasūtītājs konstatē, ka Izpildītājs veic Uzraudzību neatbilstoši Tehniskajai specifikācijai/ Tehniskajam piedāvājumam Iepirkumam, līguma nosacījumiem vai normatīvajiem aktiem un Izpildītājs pēc Pasūtītāja rakstiskas pretenzijas saņemšanas norādītajā termiņā, kas nav ilgāks par 10 (desmit) darba dienām, nav novērsis pretenzijā minētos trūkumus. Šajā gadījumā Izpildītājs 5 (piecu) darba dienu laikā samaksā Pasūtītājam vienreizēju līgumsodu 5 % (piecu procentu) apmērā no līgumcenas, un atlīdzina tādējādi Pasūtītājam nodarītos zaudējumus.
11.4. [bookmark: _Toc219693322][bookmark: _Toc340829364]Ja līgums tiek izbeigts pirms termiņa, Izpildītājam 14 (četrpadsmit) dienu laikā jāiesniedz ikmēneša atskaite par pēdējo Uzraudzības periodu un visa darbu uzraudzības dokumentācija.
11.5. [bookmark: _Hlk31706437]Tiesību atkāpties no līguma vai prasīt līguma atcelšanu var izlietot, ja otra puse ir tikusi brīdināta par iespējamo vai plānoto atkāpšanos no līguma vai tā atcelšanu un tā nav novērsusi atkāpšanās vai līguma atcelšanas pamatu brīdinājumā noteiktajā termiņā.
11.6. Līgums tiek atcelts paziņojuma kārtībā. Līgums ir uzskatāms par atceltu, ja paziņojuma adresāts paziņojumā noteiktajā termiņā neceļ iebildumus.
12. Nepārvarama vara
12.1. Puses ir atbrīvotas no atbildības par līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, t.sk., dabas katastrofas, citas katastrofas un avārijas, epidēmijas, karadarbība, streiki, iekšējie nemieri, blokādes, kā arī tāda ārējo normatīvo aktu pieņemšana, kas liedz abām vai vienai pusei turpināt līgumsaistību izpildi, un citi apstākļi, kas neiekļaujas pušu iespējamās kontroles robežās.
12.2. [bookmark: _Toc219693323][bookmark: _Toc340829365]Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai pusei. Ziņojumā jānorāda, kādā termiņā pēc viņa ieskata ir iespējama un paredzama viņa līgumsaistību izpilde, un pēc otras puses pieprasījuma jāiesniedz kompetentas institūcijas izsniegta izziņa, kas satur nepārvaramas varas vai ārkārtējo apstākļu darbības apstiprinājumu un to raksturojumu. Ja līguma turpmāka izpilde nav iespējama, puses sastāda Darba nodošanas – pieņemšanas aktu un Izpildītājs saņem samaksu par visu līdz tam kvalitatīvi paveikto Darba daļu.
13. Strīdu risināšana
13.1. [bookmark: _Toc219693324][bookmark: _Toc340829366]Visas domstarpības par jautājumiem, kas izriet no šī līguma, risina savstarpējās pārrunās. Ja strīds pārrunās netiek atrisināts, to izskata Latvijas Republikas tiesā saskaņā ar Latvijas Republikas normatīvajiem aktiem.
14. Fizisko personu datu aizsardzība
14.1. Pusei ir tiesības apstrādāt no otras puses iegūtos fizisko personu datus tikai ar mērķi nodrošināt līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
14.2. Puse, kura nodod otrai pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
14.3. Puses apņemas nenodot tālāk trešajām personām no otras puses iegūtos fizisko personu datus, izņemot gadījumus, kad līgumā ir noteikts citādāk vai tiesību normatīvie akti paredz šādu datu nodošanu.
14.4. Ja saskaņā ar tiesību normatīvajiem aktiem pusēm var rasties pienākums nodot tālāk trešajām personām no otras puses iegūtos fiziskās personas datus, tas pirms šādu datu nodošanas informē par to otru pusi, ja vien tiesību normatīvie akti to neaizliedz.
14.5. Neskatoties uz līguma 15.3.punktā minēto, Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī līguma izpildes nodrošināšanai.
14.6. Puses apņemas pēc otras puses pieprasījuma iznīcināt no otras puses iegūtos fizisko personu datus, ja  izbeidzas nepieciešamība tos apstrādāt šī līguma izpildes nodrošināšanai.
15. Papildus noteikumi
15.1. Līgums stājas spēkā pēc abu pušu parakstīšanas un ir spēkā līdz līgto saistību izpildei. 
15.2. Līguma izpildi Pasūtītāja vārdā vada Jēkabpils novada Attīstības pārvaldes Projektu vadības nodaļas vecākais būvinženieris Gatis Puzāns, tālr.nr.: +371 28636652, e-pasta adrese: gatis.puzans@jekabpils.lv; 
15.3. Līguma izpildi Izpildītāja vārdā vada valdes loceklis Agris Prande, tālr.nr. +371 26360226, e-pasta adrese: emva@inbox.lv. 
15.4. Jebkurš oficiāls paziņojums, lūgums, pieprasījums vai cita informācija (izņemot tehniskas dabas informāciju) šī līguma sakarā Līdzējiem tiek nosūtīta uz šī līguma 17.punktā norādītajām pasta un e-pasta adresēm.
15.5. Līgumam tiek pievienoti zemāk uzskaitītie dokumenti, kas ir līguma pielikumi un neatņemama sastāvdaļa:
	1. pielikums “Tehniskā specifikācija/Tehniskais piedāvājums”;
2. pielikums “Pieteikums/Finanšu piedāvājums”; 
3. pielikums “Garantijas noteikumi”;
4. pielikums “Būvuzraudzības darbu ikmēneša nodošanas – pieņemšanas akts”. 


15.6. Līgums ar pielikumiem sagatavots un parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.
1. Pušu rekvizīti un paraksti:

	[bookmark: _Toc47529081][bookmark: _Toc20483210][bookmark: _Toc20482959][bookmark: _Hlk191633856]Pasūtītājs: 
[bookmark: _Toc47529082][bookmark: _Toc20483211][bookmark: _Toc20482960]Jēkabpils novada pašvaldība
Reģistrācijas Nr. 90000024205
Brīvības iela 120, Jēkabpils, 
Jēkabpils novads, LV-5201
Banka: AS SEB banka 
Kods: UNLALV2X
Konts: LV87UNLA0009013130793
Elektroniskā pasta adrese: 
pasts@jekabpils.lv 
	
	Izpildītājs:
Sabiedrība ar ierobežotu atbildību “EMVA”
Reģistrācijas Nr. 44103059490
PVN maksātāja Nr. LV44103059490
Juridiskā adrese: Pils rajons 203-27, Jēkabpils, Jēkabpils novads, LV-5202
Banka: AS SEB banka
Kods: UNLALV2X
Konts: LV43UNLA0050023596491
e-pasts: emva@inbox.lv  



	[bookmark: _Hlk190180387]Domes priekšsēdētāja vietnieks 
attīstības jautājumos
________________________
	
	Valdes loceklis

_________________________

	[bookmark: _Toc47529083][bookmark: _Toc20483212][bookmark: _Toc20482961]/K.Stars/
	
	[bookmark: _Toc47529084][bookmark: _Toc20483213][bookmark: _Toc20482962]/A.Prande/



ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

